PATVIRTINTA

Akmenės rajono jaunimo ir

suaugusiųjų švietimo centro

direktoriaus 2022 m. rugsėjo 1 d.

įsakymu Nr. V-55

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**

**MOKINIŲ SKATINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokinių skatinimo tvarkos aprašas (toliau – aprašas) reglamentuoja mokinių skatinimo tvarką Akmenės rajono jaunimo ir suaugusiųjų švietimo centre (toliau – Centras).
2. Aprašo paskirtis – pastebėti mokinių iniciatyvumą, skatinti bendravimą ir bendradarbiavimą, siekiant mokinių asmeninės pažangos ir bendražmogiškų vertybių puoselėjimo.
3. Mokinių skatinimo tikslai:

3.1. Skatinti vidinį poreikį tobulėti, įvertinant įdėtas pastangas.

3.2. Kelti mokinių motyvaciją atstovauti Centrui rajoniniuose, respublikiniuose, tarptautiniuose konkursuose, olimpiadose, varžybose.

3.3. Skatinti mokinių aktyvumą, visuomeniškumą ir pilietiškumą.

1. Mokinių skatinimo principai:

4.1.Pozityvumas: pastebėti ir palaikyti pozityvų mokinių indėlį į Centro veiklą.

* 1. Objektyvumas: mokiniai skatinami už konkrečią, efektyvią veiklą.
  2. Atvirumas: Centro savivaldos institucijose tariamasi dėl mokinių skatinimo būdų.

1. Centro padėkos raštas – mokslo metams parengtas raštas su oficialia Centro simbolika, teikiamas direktoriaus įsakymu.
2. Padėkos raštas – rengėjų**(**mokytojų, klasių vadovų, direktoriaus pavaduotojų ugdymui, renginio organizatorių) tam tikrai progai sukurtas, direktoriaus pasirašytas ir įteiktas raštas.

**II SKYRIUS**

**MOKINIŲ SKATINIMO BŪDAI IR FORMOS**

1. Centro administracija, klasių vadovai, mokytojai, pagalbą mokiniams teikiantys specialistai, neformaliojo švietimo užsiėmimų vadovai teikia mokinių kandidatūras skatinimui.
2. Žodiniu pagyrimu skatinami sąžiningai ir stropiai atliekantys savo pareigas, besilaikantys Centro nuostatų mokiniai, aktyviai dalyvaujantys Centro, rajono, respublikos renginiuose, konkursuose, varžybose ir kt.
3. Padėka elektroniniame dienyne I pusmečiui pasibaigus:
   1. už labai gerą ir puikų mokymąsi;
   2. už labai gerą pamokų (konsultacijų) lankomumą;
   3. už pagalbą klasės vadovui;
   4. už aktyvią socialinę veiklą.
   5. už iniciatyvumą ir aktyvų dalyvavimą Centro veikloje, geranorišką, nuoširdų bendravimą su Centro bendruomenės nariais.
4. Pagyrimo raštas už labai gerą ir puikų (9-10 balų) mokymąsi mokslo metų pabaigoje.
5. Padėkos raštas mokslo metų pabaigoje:
   1. už aktyvią socialinę veiklą;
   2. už iniciatyvumą ir aktyvų dalyvavimą Centro veikloje, geranorišką, nuoširdų bendravimą su Centro bendruomenės nariais.
6. Centro padėkos raštas ir rėmėjų dovanos už sportinius pasiekimus, pasiekimus dalykinėse olimpiadose ir įvairiuose konkursuose mokslo metų pabaigoje.
7. Nemokamos ekskursijos organizavimas labai gerai ir puikiai besimokantiems bei aktyviausiems mokiniams mokslo metų pabaigoje.
8. Informacija apie labai gerai ir puikiai besimokančius bei aktyviausius mokinius talpinama Centro internetinėje svetainėje.

**III SKYRIUS**

**BAIGIAMOSIOS NUOSTATOS**

1. Aprašą tvirtina Centro direktorius.
2. Aprašas keičiamas ir papildomas Centro bendruomenės, savivaldos institucijų iniciatyva.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_